次次去親旺角行街一定會食貴香園既米線，佢係我食過咁多間米線最好食既一間，湯底濃厚不在話下，真係連湯都可以飲埋，每次都會叫佢地既小鍋米線，配料會有葱，韭菜，酸菜，肉碎，芫荽等等，而我每次必點豬潤，份量好多，而家好軟滑，一啲都唔會老身，其次係雞絲，帶有麻油味又唔鞋，仲有就係腸仔，兩條打孖上，一啲都唔吝嗇，其他湯底未試過，剩係小鍋米線每次食都唔會厭，惟一就係坐得有啲迫，午飯時間可能要等等，上菜速度都叫快既，經開旺角不妨一試